
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 14 iunie  2012             

PL – x 189/2012                     


AVIZ

asupra proiectului  de Lege privind înfiinţarea posturilor de poliţie în comunele cu peste 5000 de locuitori
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind înfiinţarea posturilor de poliţie în comunele cu peste 5000 de locuitori, trimis cu adresa nr. PL x 189 din 29 mai 2012 şi înregistrat cu nr. 31/413 din 31 mai 2012.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege la data de 21 mai 2012,  ca urmare a depăşirii termenului de adoptare potrivit  art. 75 alin. (2) teza a III-a din Constituţia României, republicată.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 13 iunie 2012.

Proiectul de lege are ca obiect de reglementare înfiinţarea posturilor de poliţie în comunele cu peste 5000 de locuitori, în scopul asigurării siguranţei cetăţenilor, întrucât, aşa cum se arată în Expunerea de motive, prin desfiinţarea posturilor de poliţie siguranţa cetăţenilor este serios afectată, valul de criminalitate este în creştere, iar costurile pentru aplicarea legii sunt ridicate.
Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri,  al Consiliului Legislativ nr. 1235 din 23 noiembrie 2011.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a proiectului de lege, întrucât iniţiatorii proiectului de lege nu precizează sursele de finanţare necesare aplicării măsurilor propuse, încălcându-se astfel dispoziţia art. 138 alin. (5) din Constituţia României, republicată.
În raport de obiectul şi conţinutul reglementării, proiectul de lege  face parte din categoria legilor ordinare. 

VICEPREŞEDINTE,                        SECRETAR,

            Florin IORDACHE              Gabriel ANDRONACHE
Consilier parlamentar, Paul Şerban

